Source: http://bihorstiri.ro/sondaj-csm-oradea-ecranul-pentru-meciu-decisiv-din-finala-lnmb-sa-fie/
Timestamp: 2018-01-19 05:19:00+00:00

Document:
BihorStiri.ro Sondaj CSM Oradea: Ecranul pentru meciul decisiv din finala LNMB să fie... - BihorStiri.ro
Sondaj CSM Oradea: Ecranul pentru meciul decisiv din finala LNMB să fie…
Mai 31, 2016 Florin Coman Baschet 0 1889 vizualizari
…în Piața Unirii sau pe platoul din fața Arenei „Antonio Alexe”? Aceasta este întrebarea pe care CSM Oradea a pus-o pe Facebook sub forma unui chestionar pentru suporterii care nu au mai găsit bilete pentru ultimul meci al jucătorilor antrenați de Cristian Achim. În acest moment, scorul general este de 2 la 2 după ce orădenii au câștigat doar un meci din deplasare. Luni, 30 mai, mureșenii au reușit să egaleze, motiv pentru care partida decisivă va avea loc la Oradea.
Această deschidere a conducerii CSM vine după o ploaie de critici postate pe pagina de Facebook a clubului de către suporterii revoltați de modul în care a fost gestionată vânzarea biletelor pentru meciul al 5-lea. Unora nu le-a venit să creadă că, la deschiderea agenției deja nu mai erau bilete disponibile. Un comunicat oficial al CSM confirmă cele relatate de fanii baschetului local: „Biletele au fost scoase spre vânzare mai devreme decât la ora anunțată inițial întrucât căile de acces spre birourile clubului au fost îngreunate de numărul foarte mare de doritori de bilete, care s-au prezentat la sediul CSM Oradea încă înaintea începerii programului de lucru. Prin urmare, s-a luat decizia scoaterii spre vânzare a biletelor de la ora începerii zilei de lucru, pentru a reduce numărul de persoane care așteaptă pentru achiziționarea biletelor”.
Tot marți, președintele CSM, Florin Birta, s-a văzut nevoit să emită și el un comunicat prin care să explice situația. „Performanțele echipei și interesul manifestat de orădenii pasionați de sport și însetați de succes au făcut ca în ultima perioadă îndrăgita Arenă Antonio Alexe să fie neîncăpătoare. Solicitarea de bilete și dorința locuitorilor municipiului Oradea de a asista la jocurile echipei de baschet a crescut cu mult peste capacitatea sălii. Drept urmare a devenit limpede că nu vom putea onora toate solicitările și va fi fizic imposibil să permitem accesul în Arena Antonio Alexe tuturor doritorilor. Admitem și ne asumăm faptul că modul de comercializare al biletelor s-ar fi putut derula în condiții mai bune. Studiem această posibilitate și ne aflăm în contact cu o companie specializată în organizarea și comercializarea tichetelor pentru evenimente de interes precum cele ale echipei de baschet. Cel mai probabil vom implementa noul sistem începând din sezonul competițional 2016/17”, transmite Birta. De menționat că au apărut deja anunțuri de vânzare de bilete pe portaluri precum olx.ro, „samsarii” cerând chiar și 150 de lei pe un bilet!
Meciul decisiv dintre CSM Oradea și BC Mureș va avea loc la Arena „Antonio Alexe”, joi (2 iunie), de la ora 19. Cei care vor să participe la sondajul de pe Facebook privind locul de amplasare a ecranului uriaș în aer liber pentru suporterii care nu intră în sală pot face acest lucru până miercuri, 1 iunie, la ora 12, accesând acest link.
baschet oradea, bilete csm oradea, bilete finală csm oradea, csm oradea, finala lnbm oradea, florin birta
Zoo Oradea ajută Casa Frankfurt Tragedie la Vașcău: Bărbat mort după un impact violent cu un TIR

References: CSM 
 CSM 
 CSM 
 CSM 
 CSM 
 CSM 
 CSM 
 csm 
 csm 
 csm